આનો સામાન્ય અર્થ થાય છે કે જીવનની રોજીંદી ઘટમાળમાંથી જરૂરી વસ્તુઓ માટે, વ્યક્તિઓ માટે, પ્રવૃત્તિઓ માટે સમય કાઢવો અને તેની સામે બિનજરૂરી, નકામી પ્રવૃત્તિઓ, વ્યક્તિઓ અને ક્રિયાઓને રદબાતલ કરવી, જેથી જીવનને તેના મહત્તમ આનંદ સાથે અને એવી પ્રવૃત્તિઓ સાથે જીવી શકાય જે તમને ગમે છે, જે કરવાથી તમને આનંદ મળે છે. અવ્યવસ્થિત જીવનમાંથી એવી ક્રિયાઓને ફગાવી દો જે તમને ગમતી નથી પણ કરવી પડે છે, અને અંતે જે વધશે એ બધું તમારી પસંદનું જ હશે. હવે અહીં એ વાત પણ સ્પષ્ટ છે કે અમુક ક્રિયાઓ એવી પણ હોઈ શકે જેને તમે સતંદર ફગાવી શક્શો નહીં, એવી પ્રવૃત્તિઓનો સમય બને તેટલો ઓછો અને બને તેટલો વધુ ઉત્પાદક બનાવવાનો પ્રયત્ન કરો.